**Országos Roma Misszió Szakmai programterve**

**2026. évre**

**Preambulum:**

Az Országos Roma Misszió közfeladata a Szervezeti és Működési Szabályzatban foglaltak szerint:

A nemzetiségek jogairól szóló 2011. évi CLXXIX. törvény alapján a roma nemzetiség részére irányuló karitatív tevékenység elősegítése, e cél megvalósításához szükséges tevékenység megszervezése, az ehhez kapcsolódó családsegítés, segítségnyújtás.

Alaptevékenysége:

A Magyarországi Romák Országos Önkormányzat által a segítségnyújtás terén kitűzött célok elérésének elősegítése. A Magyarország területén található hasonló célú szervezetekkel történő együttműködés, az intézmény céljaink elérése érdekében konferenciák, rendezvények szervezése. Az intézmény céljainak maximális elérése érdekében együttműködés más nemzetiségek hasonló intézményeivel és gazdasági élet szereplőivel.

A költségvetési szerv alaptevékenységének kormányzati funkció szerinti megjelölése:

* 104060 A gyermekek, fiatalok és családok életminőségét javító programok
* 107080 Esélyegyenlőség elősegítését célzó tevékenységek és programok
* 107090 Romák társadalmi integrációját elősegítő tevékenységek, programok

A szervezet keretein belül alapvető cél a hátrányos helyzetű, nehéz sorsú, elsősorban roma gyermekek és családjaik megsegítése komplex és speciális közösségi szociális szolgáltatás nyújtása a szociális munka széleskörű módszereinek és eszközeinek felhasználásával.

Az Országos Roma Misszió 2026. évre tervezett programjai – az alapszabályban megfogalmazott célok függvényében - az alábbiakból tevődik össze;

**Kitörés**

A program elem célja, hogy csökkentse a roma lányok korai házasságát. Ezzel pedig elősegíteni és támogatni:

- A szexuális élettel és házassággal kapcsolatos tabuk megszüntetését egy integrált párbeszéddel a roma közösségekben, roma családokban, és különösen az anyák és lányaik között

- A szexuális felvilágosítás, családtervezés és anyaságra való felkészülés fontosságának terjesztését

- Az oktatást és az egész életen át tartó tanulást a személyes fejlődés, valamint gazdasági függetlenség és társadalmi hozzájárulás alappilléreiként bemutatni

- A roma társadalmakban a nők és férfiak szerepének tisztázását, különösen a patriarchális struktúrák és bizonyos értékek jelentőségének és szükségességének megkérdőjelezését (Forrás: Co-foundend by the European Union- Breaking a TabooA)

program sorozat tanév során kerül lebonyolításra 10 csoportban - az ország különböző pontjain.

A program elemre tervezett költségek összege:

* Foglalkozás vezető: 2 504 400 Ft, (vállalkozói szerződés)

**Drogprevenciós program- mentor képzés-**

A program folytatásának átfogó célja, hogy a **2025-ös évben megvalósított projekt eredményeire és tapasztalataira építve** tovább erősítse a települési szintű drogprevenciós stratégiák kialakításához és végrehajtásához szükséges szakmai kapacitásokat. Ennek keretében 20 fő helyi mentor képzésére kerül sor, különös figyelmet fordítva a leginkább érintett, hátrányos helyzetű közösségekre.

A program hozzájárul az intézményekben dolgozó szakemberek tudásának további fejlesztéséhez is, mivel a szociális szférában dolgozók folyamatos képzése és szakmai támogatása elengedhetetlen a hatékonyabb és eredményesebb munkavégzés biztosításához.

A képzett mentorok felkészítése továbbra is arra irányul, hogy saját lakókörnyezetükben aktív és felelősségteljes szerepet vállaljanak a drogmegelőzési stratégiák továbbfejlesztésében és megvalósításában, valamint a társadalmi integrációt elősegítő kezdeményezések támogatásában. Tevékenységeikkel a közösségi integrációt és az aktív társadalmi részvételt kívánják erősíteni, ezáltal hozzájárulva a célzott társadalmi csoportok életminőségének fenntartható javításához.

A program elem megvalósítására tervezett költségek összege: **1 721 600 Ft**, amely az alábbi tételekből tevődik össze:

* képzési díj: 821 600 Ft
* szállásköltség: 350 000 Ft
* étkezés költsége: 550 000 Ft

**Merj kitörni- Roma nők identitás tudat erősítése**

A program célja, hogy segítsen a cigány nőknek mélyebb önismeretre szert tenni, felismerni saját értékeiket és képességeiket, valamint bátorságot nyerniük ahhoz, hogy szembenézzenek a társadalmi elvárásokkal és hagyományos szerepekkel, amelyek gyakran korlátozzák őket. A foglalkozás során a résztvevők olyan interaktív és támogató környezetben dolgoznak a személyes fejlődésükön, amely segít nekik abban, hogy merjenek kilépni a hagyományos szerepek és sztereotípiák árnyékából, és saját életüket, céljaikat formálják

A program elemre tervezett költségek összege:

Foglalkozás vezető: 1 700 000 Ft (vállalkozó szerződés)

**Ébredj és lépj**

Az „Ébredj és Lépj” esemény célja, hogy Kelet-Magyarországon egy olyan közösségi és hitéleti megújulást hozó nagyszabású esemény valósuljon meg, immáron már másodjára, amely lehetőséget teremt az Istennel való mélyebb találkozásra, a lelki ébredésre, az élő hit megélésére, valamint a keresztény közösségek közötti kapcsolódásra.

A program elemre tervezett költségek összege: 3 000 000 Ft

* hely, technikai feltételek: 1 500 000 Ft
* Előadók: 1 500 000

**Emléktábla avatás**

Az esemény célja, hogy az Országos Roma Misszió megalapító tagja emlékét méltó módon megőrizzük, és tisztelettel adózzunk életműve előtt.

2026 a Misszió történetének és értékrendjének fontos állomása is: kifejezi a hála, a közösségi összetartozás és a példamutatás üzenetét.

A program elemre tervezett költségek összege: 1 500 000 Ft

* Előadók: 800 000 Ft
* emléktábla: 700 000 Ft

**Tükör-Amikben magadra ismersz**

A Tükör program célja, hogy a 12-17 éves cigány fiatalok számára olyan inspiráló példákat mutasson be, akik saját közösségükből származnak és sikeres életutakat jártak be. A program keretében meghívott vendégek – akik cigány származásúak és saját életükben már eredményeket értek el – megosztják történeteiket a fiatalokkal. A cél, hogy a résztvevők lássák, a siker nem elérhetetlen, és a nehézségekkel szembenézve is lehet boldogulni és elérni a kitűzött célokat.

A program elemre tervezett költségek összege:

* Foglalkozás vezető: 2 800 000 Ft (vállalkozó szerződés)

**Alkossunk közösen**

A foglalkozássorozat célja, hogy a résztvevő lányok biztonságos, elfogadó, kulturálisan érzékeny közegben dolgozhassák fel aktuális érzelmeiket, hatékony stresszkezelő technikákat tanuljanak, fejlesszék önismeretüket és önértékelésüket, illetve a csoportos élmény által egy újfajta módon tudjanak egymáshoz kapcsolódni. A cél nem csupán az ismeretátadás és a pszichoedukáció, hanem a pszichés reziliencia, az érzelmi tudatosság és a belső erőforrások élményalapú fejlesztése is.

A program elemre tervezett költségek összege: 2 100 000 Ft

* Foglalkozás vezető: 1 300 000 Ft
* könyvnyomtatás (szerkesztés, tördelés, nyomtatás): 800 000 F