**Országos Roma Sport Központ 2026.évi szakmai programja**

**„SPORTOLNI JÓ”**

**2026**

1. **Bevezetés**

* **Az alapító okiratának megfelelően** a Magyarországi Romák Országos Önkormányzata az elmúlt években is aktív szerepet vállalt a hazai sportéletben intézménye az Országos Roma Sportközpont által.
* Az **alapító okiratának megfelelően az** Országos Roma Sportközpont a feladatainak hatékonyabb ellátás érdekében az intézményvezető munkáját 2 fő alkalmazott segíti, megbízási jogviszonyos alkalmazottja nincsen.

A 2026-os év programjai az előző évi programok megvalósításának tapasztalatainak összevetésével kerültek kialakításra az alábbi rendezvények – programok megszervezésével.

**Antirasszista világnap** alkalmából ismét egy fáklyás felvonulást szervezünk március hónapban, melyre közel 200 fő résztvevővel számolunk. A felvonulás idején intézményünk gondoskodik az eszközök, fotó és videó rendelkezésre állásáról és az étkezés biztosításáról.

**Program költsége: 500 000 ft**

**Nemzetközi Roma Nap**, a roma kultúra világnapján is rendhagyó módon kívánjuk ünnepelni e jeles napot. A program keretében híres roma sportolókat kívánunk bemutatni a plakátkampány és a közösségi oldalak bevonásával. Rendezvényünkre közel 200 – 300 fő érdeklődőt várunk.

**Program költsége: 400 000 ft**

**Avasi Roma Majális** – Foci kupa egész napos rendezvényünket Miskolcon az Avasi Szabadidős Parkban szeretnénk idén is megvalósítani, ahol focibajnokságot rendezünk díjátadóval egybekötve. A résztvevők felé főzőversennyel, közéleti fórummal és kulturális előadásokkal készülünk, valamint számos gyerekprogrammal.

**Program költsége: 2 200 000 ft**

**Országos Nemzetiségi Horgászverseny** rendezvényünket egy zárt, meghívásos rendezvényként kívánjuk megvalósítani, ahová a Magyarországon bejegyzett 13 nemzetiség országos nemzetiségi önkormányzatait kívánjuk meghívni, illetve a társszervezeteiket. A korábbi évek tapasztalataiból a rendezvény nagy érdeklődést tanúsított a résztvevők iránt, így bízunk ezen rendezvényünk sikerében.

**Program költsége: 3 000 000 ft**

**Sport és Közéleti Konferencia II**. rendezvényünk az előző évi programsorozatunk 2. rendezvénye lesz, melynek célja, hogy a roma közöség számára a jövőben megszervezésre kerülő, sporttal kapcsolatos tevékenységek, események egy szélesebb körű egyeztetési folyamatot követően, az Országos Roma Sportközpont bevonásával történjen mellyel intézményünk nagyobb eredményeket is elérhet.

**Program költsége: 3 500 000 ft**

**Sportolj a Mikulással** rendezvényünk egy gyerekprogram, ami a Mikulás nappal egybekötötten kerül megrendezésre országosan több vármegyében több száz gyermek bevonásával. A sportvetélkedőkön kívül gyerekprogramokat és előadásokat tartunk, a programokhoz eszközöket és étkezést is biztosít intézményünk.

**Program költsége: 5 200 000 ft**

**Farkas János emléktorna** rendezvényünket Pilisen kívánjuk megrendezni, ahol kispályás focitornát tartanánk 30 – 32 csapat részvételével, a rendezvényen étkezés is biztosításra került, valamint kulturális programokkal is gazdagodnak az ide látogatók.

**Program költsége: 7 500 000 ft**

**Zutipe kupa** rendezvényünket Budapesten kívánjuk megrendezni, ahol közel 200 boxoló méri össze erejét. A nyerteseket díjazásban részesítjük.

**Program költsége: 1 500 000 ft**

**Országos Roma Sportközpont 2026-os tervezett sportesemények felsorolása:**

* Antirasszista világnapon fáklyás felvonulás
* Nemzetközi Roma nap, A roma kultúra világnapja
* Avasi Roma Majális - Foci kupa
* Országos Nemzetiségi Horgászverseny
* Sport és Közéleti Konferencia II.
* Farkas János emléktorna
* "Sportolj a Mikulással"
* Zutipe kupa

**A sport fontosságáról**

A világ majd minden országában odafigyelnek a helyi nemzetiségi/kisebbségi vezetők a helyi nemzetiségek, és szegény sorsú tehetséges fiatalok segítésére.

Rendkívül fontos egy-egy nemzetiség/kisebbség számára, hogy időről-időre kineveljen olyan hősöket a közösségéből, akik példaképként szolgálhatnak a felnövekő új nemzedékek számára.

De hogy ne csak a futball területét említsük, vannak ilyen hatalmas példaképek a bokszban, a birkózásban, a kézilabdában, és más sportágakban is.

Továbbá úgy gondoljuk, hogy a sportnak, hatalmas integráló ereje van, és minden bizonnyal felesleges hosszasan taglalni a rendszeres testmozgás, a sport pozitív élettani hatásait, vagy a személyiségfejlődésben játszott elvitathatatlan szerepét is, hiszen ezek köztudott dolgok. Még akkor is, ha a népegészségügyi adatokban, a sporttal kapcsolatos statisztikákban és a mindennapokban nem is feltétlenül köszönnek vissza. Napjainkban egyre fontosabbá, és divatosabbá, úgy mond – „trendivé” – válik az egészségtudatos életmód.

Amennyiben egy másik aspektusból vizsgáljuk meg a témát, és a közösséget vonjuk górcső alá, azaz a társadalmat kezdjük vizsgálni, akkor azt fogjuk látni, hogy a sport – függetlenül attól, hogy egyéni vagy csapatsportról van szó – egy olyan igazi közösségi tevékenység, amelyben a sport szeretete a közösséget integráló erő. A sportolók egyéni teljesítményét pedig a közösség is elismeri. (Lásd a kicsit fentebb említett Farkas Jancsi, és Papp Laci példát).

Sokan mondják, hogy az egyéni sportok űzők „introvertáltabbak”, mint a csapatban versenyzők. Ugyanis az egyéni sportot űzők az önállóságot, öntudatosságot máshogyan építik fel magukban. Nem mintha – az egyébként leginkább közösségfejlesztő csapatsportokban – nem számítana sokat az egyéni teljesítmény (lásd Mbappé esete a francia válogatottban), az objektív értékelés lehetősége.

Az intenzív állandó fizikai aktivitást igénylő és a szellemi sportok, de még az úgymond „rokon” sportágak között is lényeges különbségek vannak, ugyanakkor számos hasonlóságot is felfedezhetünk, s talán néhány általános megállapítást is megfogalmazhatunk. Felmerül a kérdés: milyen szerepet is tölt be a sport a társadalomban? Miért fontos ez a hazai roma közösség számára?

A válasz nem egyszerű. Különösen nem egyszerű a válasz, egy olyan hányatott sorsú nemzetiség esetén, mint amilyen a roma nemzetiség sorsa Magyarországon.

A sport egyfajta közösségi aktivitásnak tekinthető, és ebben a közösségi élményben, a fiatal sikeres lehet, komoly önbizalomra tehet szert, ami a nemes és kitartó küzdelem példáját mutatja be mindenki számára.

A sport a mi felfogásunkban nem egy öncélú, szórakoztató jellegű valami, és nem is csupán egy önfejlesztő tevékenység; a mi felfogásunkban a sportnak társadalmi hivatása van. Szerintünk a sport nem csak fizikai aktivitás. Sokkal inkább egy szellemi tevékenység. A csapatsportok a társadalom egyfajta miniatürizált képeként jelennek meg, amelyben a mérkőzés, az életért való küzdelem szimbóluma (ezért nézünk elszoruló torokkal semleges nézőként is egy-egy kiesésről döntő tizenegyes párbajt, vagy ezért szomorkodunk, vagy éppen örülünk nagyon egy utolsó pillanatban szerzett gól miatt).

*„Ilyenkor tanuljuk meg értékelni a legfontosabb polgári erényeket: az összetartást, az önfeláldozást, az egyéni célok, és érdekek alárendelését a közösség érdekeinek, a kitartást, a tettrekészséget, a gyors és helyes döntések képességét, az önállóságot a fair playt, és a hozzákapcsolódó tisztességes küzdelmet.”*

Ezeknek az erényeknek igen komoly nevelő, képességfejlesztő, és kohéziós ereje is van. Nem beszélve az orvosi, és egészségügyi kockázatok csökkentésének lehetőségéről.

Vannak országok, ahol a sportra akár a nemzetépítés eszközeként is tekintenek. A sport társadalomformáló, és szimbolikus erejét jól mutatja, hogy a politikai élet képviselő szívesen hivatkoznak az elért sportsikerekre, mint önigazoló, és legitimációs eszközre. A legitimáció érdekében pedig az élsportot, és annak az utánpótlását szívesen támogatják, ami kitörési pont lehet a szegénysorban élő emberek számára. Korábban, a hidegháború idején ez a jelenség még feltűnőbb volt.

A történelmi adatok szerint a sport már az ókori olümpiai játékok idején pacifikált: az esemény ideje alatt beszüntették a háborús tevékenységet. Bár ez a modernolimpiákról nem igazán mondható el. Sőt inkább olimpiák maradtak el a háborúk miatt.

A sportnak azonban azóta jóval nagyobb nemzetközi szerepet tulajdoníthatunk; szervezettségében, befolyásában vetekszik a nemzetközi kapcsolatok egyéb, intézményes formáival. Az olimpiák, és általában a nagy nemzetközi sportjátékok rendelkeznek egyfajta szakrális színezettel is, ami korántsem véletlen, hiszen már az ókori játékoknak is volt szimbolisztikája, ritualisztikus jellemzői, volt felszívó erejük, a sportolók késztetést éreztek az elmélyedésre. Nincs ez másképp ma sem.

A résztvevők és a szemlélők pedig – függetlenül nemzeti, etnikai, vallási, szociális stb. hátterüktől – közelebb kerülnek egymáshoz, s erőfeszítésük, teljesítményük alapján méretnek meg. Továbbá maga Pierre de Coubertin báró is mélyen vallásos volt.

A sport szeretete, a hozzá köthető dinamizmus, izgalom és átélés lelkesítő hatással bír, az olimpiai játékokhoz tartozó vonzó értékek és (kulturális mintáktól jórészt független) rituálék pedig egyfajta „szekuláris vallásosságot” teremtenek. A sport a hétköznapi életben jól alkalmazható képességek (időbeosztás, kitartás, eltökéltség, odaadás stb.) birtokába juttat, formálja a karaktert, a közösséghez tartozás élményét adja, érzelmi támaszt, stabilitást, mindennapi menedéket nyújt. Szocializációs funkciója az „ép testben ép lélek” felfogásán, a közösségi szellemen és részvételen, a hazafias érzületen át nevel társadalmi lényt az egyénből. Emellett – miként szó esett róla – a sport értékteremtő kulturális tevékenység.