**A 2026. évi országgyűlési képviselők általános választásán roma nemzetiségi listát állító Magyarországi Romák Országos Önkormányzatának kampánystratégiája**

1. **Preambulum**

A nemzetiségek jogairól szóló 2011. évi CLXXIX. törvény (a továbbiakban: Njtv.) 117/A. § (1) bekezdés szerint az országos nemzetiségi önkormányzat közgyűlése legkorábban az országgyűlési képviselők általános választását megelőző naptári év október 1-jén, legkésőbb az országgyűlési képviselők általános választásának kitűzését követő húsz naptári napon belül, át nem ruházható hatáskörében határozatban dönthet a nemzetiségi lista állításáról.

2025. december 03-án döntés született a listáról. Jogorvoslat nem érkezett, így az jogerőre emelkedett.

Magyarország Köztársasági Elnöke, Dr. Sulyok Tamás – alkotmányos felhatalmazásának megfelelően – határozatával 2026. április 12. napjára tűzte ki az országgyűlési képviselők 2026. évi általános választását.

2026. február 03-án a Magyarországi Romák Országos Önkormányzata elküldte jelölőszervezeti nyilvántartásba vételi kérelmét.

A Nemzeti Választási Bizottság 29/2026. számú határozata alapján nyilvántartásba vette.

1. **Az országgyűlési képviselők általános választásán nemzetiségi listát állító országos nemzetiségi önkormányzatok kampánytevékenységére vonatkozóan a következő jogszabályok adnak kötelező iránymutatást:**

* Magyarország Alaptörvénye / 39. cikk (2) bek. /
* Az országgyűlési képviselők választása kampányköltségeinek átláthatóvá tételéről szóló 2013.évi LXXVII. tv. / továbbiakban: Kftv. /
* A választási eljárásról szóló 2013. évi XXXVI. tv. / továbbiakban: Ve. /
* Az országgyűlési képviselők választása kampányköltségeinek támogatásáról szóló 69/2013.(XII.29.) NGM rendelet / továbbiakban: NGM rendelet /
* A számvitelről szóló 2000. évi C. tv.
* Az államháztartás számviteléről szóló 4/2013. (I.11.) Korm. rendelet / továbbiakban: Áhsz. /
* Állami Számvevőszék kézikönyve 2026.

Az Országgyűlés 2013-ban megalkotta a Kftv.-t, amely a kampányköltségek átláthatóvá tétele, és ezzel az országgyűlési képviselők választásán induló jelöltek és jelölő szervezetek esélyegyenlőségének elősegítése, a jóhiszemű és rendeltetésszerű joggyakorlás feltételeinek megteremtése és az országgyűlési képviselők választása tisztaságának megóvása érdekében támogatási rendszert vezetett be az egyéni választókerületi jelöltek és a jelölő szervezetek számára.

A választási kampány központi költségvetésből való finanszírozása szempontjából fontos kiemelni az Alaptörvény 39. cikk (2) bekezdését, amely a közpénzek felhasználása kapcsán rögzíti a nyilvánosság előtti elszámolás, az átláthatóság, valamint a közélet tisztaságának elvét.

2013. május 3-án lépett hatályba a Ve., amely rögzíti a kampányeszköz fogalmát, és példálózó felsorolást ad a leggyakrabban igénybe vett kampányeszközök vonatkozásában. A Ve. kimondja, hogy a sajtótermékben közzétett politikai hirdetésnek azonnal felismerhetőnek és más média tartalmaktól megkülönböztethetőnek kell lennie, valamint a sajtótermékek hirdetési szolgáltatásainak árjegyzéke közzététele kapcsán az ÁSZ-nak is határoz meg feladatokat. A Ve. 2018. szeptember 1. hatályba lépő módosítása értelmében a politikai hirdetések esetében fel kell tüntetni a hirdetés megrendelőjének nevét, lakóhelyét, illetve székhelyét; a plakáton fel kell tüntetni a kiadó nevét, székhelyét és a kiadásért felelős személy nevét, előmozdítva ezzel a választások tisztaságának és a választópolgárok megfelelő tájékoztatása elvének érvényesülését. A kampányköltségek átláthatóvá tételének, az esélyegyenlőség és a választások tisztasága biztosításának kereteit a Kftv. teremti meg. A törvény indoklása szerint szükséges volt egy olyan szabályozás, amely a központi költségvetésből megfelelő mértékű és átlátható forrást biztosít a jelöltek és a jelölő szervezetek részére, az elszámolási részletszabályok meghatározása mellett.

A Kftv. – az egyes támogatási elemeknek a KSH által a tárgyévet megelőző évre megállapított fogyasztói árindexszel történő emelésének előírásával rendelkezik az országgyűlési képviselők általános választásán nemzetiségi listát állító országos nemzetiségi önkormányzatok támogatásáról (Kftv. 4. §).

Az országgyűlési képviselők általános választásán nemzetiségi listát állító országos nemzetiségi önkormányzatok együttesen az országgyűlési képviselők általános választásán megszerezhető összes mandátum és ötmillió forint szorzatának 30%-ával megegyező összegű támogatásra jogosultak. A támogatás kizárólag a választási kampányidőszak alatt, a választási kampánytevékenységgel összefüggő kiadások finanszírozására fordítható. A támogatást – a Ve.-ben az országos lista bejelentésére meghatározott határidő letelte után, valamennyi bejelentett nemzetiségi lista nyilvántartásba-vétele tárgyában hozott határozat jogerőre emelkedését követően 5 munkanapon belül – a Kincstár folyósítja az országos nemzetiségi önkormányzat részére. Szükséges különbséget tenni a jelölő szervezet, illetve a párt között. A jelölő szervezet az országgyűlési képviselők választásán a választás kitűzésekor a civil szervezetek bírósági nyilvántartásában jogerősen szereplő párt, továbbá az országos nemzetiségi önkormányzat [Ve. 3. § (1) bekezdés 3. a) pontja].

1. **A kampányfinanszírozási célú támogatás kizárólag a választási kampányidőszak alatt, a választási kampánytevékenységgel összefüggő kiadások finanszírozására fordítható.**

**Kampányeszközök:** minden olyan eszköz, amely alkalmas a választói akarat befolyásolására vagy annak megkísérlésére, így különösen a

a) plakát,

b) jelölő szervezet vagy jelölt által történő közvetlen megkeresés,

c) politikai reklám és politikai hirdetés,

d) választási gyűlés [Ve. 140. §]

A választási kampányidőszak a szavazás napját megelőző 50. naptól a szavazás napján a szavazás befejezéséig tart [Ve. 139. § (1) bekezdése].

A kampánytevékenység célja a választói akarat befolyásolása vagy ennek megkísérlése.

**Plakát** a választási falragasz, felirat, szórólap, vetített kép, embléma mérettől és hordozóanyagtól függetlenül. A kampányidőszakban a jelölő szervezetek és a jelöltek engedély és bejelentés nélkül készíthetnek plakátot. A plakáton fel kell tüntetni a kiadó nevét, székhelyét és a kiadásért felelős személy nevét.

**Választási gyűlést** – a szavazás napja kivételével – kampányidőszakban lehet tartani. Állami vagy önkormányzati hatóság elhelyezésére szolgáló épületben választási kampánytevékenységet folytatni, választási gyűlést tartani tilos, kivéve az ötszáznál kevesebb lakosú településen, feltéve, hogy más közösségi célú épület nem áll rendelkezésre. A választási gyűlésre egyebekben a gyülekezési jogról szóló törvény rendelkezéseit kell alkalmazni. (Ve. 145. §)

**A közösségi médiafelületek** használatának elterjedése következtében ezen felületek, a politikai véleményformálásban is egyre jelentősebb mértékben vannak jelen. A közösségi médiafelületeken megjelenő, politikai hirdetés jellegű tartalmak nem minősülnek a Ve. szerinti politikai hirdetésnek, mivel annak megjelenési felülete csak sajtótermék vagy filmszínház lehet, a közösségi médiafelületek pedig, nem tartoznak bele az Mttv. szerinti sajtótermék fogalmába. Ugyanakkor mivel alkalmasak a választói akarat befolyásolására vagy annak megkísérlésére, kampányidőszakban történő használatuk kampánytevékenységnek minősül. Erre tekintettel a Ve. kampánytevékenységre vonatkozó előírásait a közösségi médiában a kampányidőszakban megjelenő tartalmak esetében is alkalmazni kell.

**A támogatással történő elszámolás** során a támogatás (Kftv. 1. §) terhére kiadásokat a jelölt nevére, a számvitelről szóló törvény és az általános forgalmi adóról szóló törvény előírásainak megfelelően kiállított számla, számviteli bizonylat alapján számolhatnak el. A jelöltnek – ha a Kincstárral megállapodást köt – az országgyűlési képviselők választása egyéni választókerületi eredményének jogerőre emelkedését követő 15 napon belül elszámolást kell benyújtania a Kincstárhoz, amelyhez csatolnia kell az összes kifizetést igazoló bizonylat másolatát a támogatás összegének felhasználásáról [Kftv. 8. § (1) bekezdése].

Az NGM rendelet 117. § (1) bekezdése szerint a kedvezményezett a támogatás felhasználását igazoló bizonylatok hiteles másolatának és az azok alapján elkészített számlaösszesítő adatlapnak az igazgatóság részére történő benyújtásával számol el a támogatás felhasználásáról. (Nem kell elszámolni a választás napjáig elhunyt jelöltet illető támogatásról, ideértve azt az esetet is, amikor a jelölt halála előtt a támogatást az őt jelölő, pártlistát állító párt rendelkezésére bocsátotta.)

A Kftv.-nek az elszámoláshoz szükséges számlákra, számviteli bizonylatokra vonatkozó előírásaira a Számv. tv. 12. § és az Áfa tv. vonatkozik. Minden gazdasági műveletről, eseményről bizonylatot kell kiállítani (készíteni) és a gazdasági műveletek (események) folyamatát tükröző összes bizonylat adatait a könyvviteli nyilvántartásokban rögzíteni kell. A számviteli (könyvviteli) nyilvántartásokba csak szabályszerűen kiállított bizonylat alapján szabad adatokat bejegyezni.

A számviteli bizonylat adatainak alakilag és tartalmilag hitelesnek, megbízhatónak és helytállónak kell lennie. A könyvviteli elszámolást közvetlenül alátámasztó bizonylat általános alaki és tartalmi kellékeinek meg kell felelni.

A számla kötelező adattartalmáról az Áfa tv. 169. §-a, a számlával egy tekintet alá eső okirat minimális adattartalmáról az Áfa tv. 170. §-a, a nyugta adattartalmáról az Áfa tv. 173. §-a részletesen rendelkezik. Az ellenőrzés kiterjed a számla adattartalmára vonatkozó egyéb szabályok betartására is. A számla és a nyugta lehet elektronikus vagy papíralapú.

A jelölő szervezeteknek biztosítaniuk kell a kampányfinanszírozás dokumentumainak az olyan módon való elkülönített kezelését és az ÁSZ ellenőrzés részére történő megküldését, hogy abból megállapítható legyen a kampányfinanszírozásra felhasznált pénzeszközök, anyagi támogatások, vagyoni juttatások összege, forrása és felhasználásának módja.

A kampányköltségek ellenőrzését a Kincstár és az ÁSZ végzi. A Kftv. kettős védelmi vonalat épített ki, az elszámolás kincstári ellenőrzését követően az ÁSZ ellenőrzi a felhasználást, és ellenőrzési megállapításait közli a Kincstárral.

A számvevőszéki ellenőrzés célja annak feltárása, hogy az országgyűlési választáson képviselethez jutott egyéni jelöltek a Kftv. előírásait betartották-e a jelölő szervezetek a Kftv. 3. és 4. §-a szerint, a központi költségvetésből juttatott támogatást a választási kampányidőszak alatt, a választási kampánytevékenységgel összefüggő kiadások finanszírozására fordították-e.

1. **Stratégiai célkitűzések**

* **Regisztráció:** A roma választópolgárok ösztönzése a nemzetiségi névjegyzékbe való felvételre (határidő: 2026. március 27. 16:00).
* **Kedvezményes mandátum:** A cél a parlamenti jelenlét elérése a kedvezményes kvóta (várhatóan az országos listás szavazatok 1/4-e osztva 93-mal) megszerzésével.

|  |  |
| --- | --- |
| Kategória | Főbb tevékenységek |
| Terepmunka & Aktivisták | Aktivista, „kopogtatás”, regisztrációs segítség, fórumok |
| Digitális Marketing | Facebook/YouTube hirdetések, célzott tartalomgyártás, influenszerek |
| Rendezvények | Kistérségi fórumok, nagyrendezvények |
| Adminisztráció | Jogi képviselet, adatvédelmi megfelelés (GDPR) |

1. **Marketingeszközök és csatornák**

* **Személyes megkeresés (50% súly):** A roma közösségekben a személyes bizalom kulcsfontosságú. Helyi véleményvezérek és koordinátorok alkalmazása a kistelepüléseken a regisztrációs folyamat segítésére.
* **Közösségi média (25% súly):** Erőteljes jelenlét a Facebookon és TikTokon. Élő bejelentkezések, válaszok a közösséget érintő problémákra, valamint oktatóvideók a nemzetiségi szavazás technikai részleteiről.
* **Helyi fórumok (15% súly):** „Közösségi térben beszélgetések” és falugyűlések, ahol a lista jelöltjei közvetlenül találkozhatnak a választókkal.

1. **Digitális Marketing Stratégia**

A digitális marketing célja a roma választópolgárok széles körű elérése és tájékoztatása a nemzetiségi névjegyzékbe való regisztráció fontosságáról és határidejéről.

* **Célzott hirdetések a közösségi médiában:** Bár a nagy platformok korlátozzák a politikai hirdetéseket, a tartalmakat üzleti, pénzügyi vagy internetes kategóriákban újra lehet osztályozni a megjelenés érdekében. A Facebook és a TikTok a legfontosabb platformok.
  + **Tartalomtípusok:** Rövid, 30 másodperces videók készítése, amelyek a regisztráció egyszerűségét hangsúlyozzák, és elmagyarázzák a parlamenti képviselet előnyeit.
  + **Példa a táblázatból:** A "Média megjelenés és spotok készítése" tétel alapját képezi, de nagyobb volumenben.
* **Influenszer együttműködések:** Helyi roma véleményvezérek, zenészek és közéleti személyiségek bevonása, akik hitelesen tudják megszólítani a közösséget.
* **Adatvezérelt megközelítés:** Egy egyszerű CRM-rendszer (névjegyzék adatbázis) bevezetése a regisztrált érdeklődők adatainak kezelésére (GDPR-kompatibilis módon), lehetővé téve a célzottabb kommunikációt.

1. **Terepi Mozgósítási Stratégia**

A terepi munka a személyes bizalmon alapul, amely a roma közösségekben a leghatékonyabb mozgósító erő. A táblázatban szereplő sikeres tételekre épít.

* **Helyi aktivisták hálózata:** A "Nemzetiségi kampány segítők" aktivista bevonása, akik kis csoportokban dolgoznak a településeken.
  + **Feladatok:** Személyes "kopogtatásos" kampány, a nemzetiségi névjegyzékbe való felvételhez szükséges nyomtatványok terjesztése és a kitöltésben való segítségnyújtás.
* **Közösségi fórumok és rendezvények:** A táblázatban szereplő megyei és települési fórumok, valamint kulturális rendezvények szervezése.
  + **Cél:** A jelöltek személyes bemutatkozása, a program ismertetése és a közösség bevonása. A rendezvények a táblázatban is szereplő elemekkel (catering, előadók, stb.) válnak vonzóvá.
  + **Példa a táblázatból:** "Megyei kulturális rendezvények teljes lebonyolítása" és "Települési fórumok".
* **Offline média:** Ahol a digitális elérés korlátozott, ott a "Szórólapok, plakátok, molinó" tételeket kell felskálázni a helyi szintű tájékoztatás érdekében.

1. **Időterv**

* **Előkampány (2026. február közepéig):** Szervezetépítés, aktivisták toborzása, adatbázis-építés a szabályok betartásával.
* **Regisztrációs szakasz (Február 14. – Március 27.):** Fókuszban a nemzetiségi névjegyzékbe vétel. „Segítünk a regisztrációban” kampány.
* **Ajánlóívek aláírása**
* **Éles kampány (Március 27. – Április 12.):** Szavazásra buzdítás, a lista programjának és a parlamenti képviselet előnyeinek bemutatása.

A kampány során szigorúan ügyelni kell a [Nemzeti Választási Iroda](https://www.valasztas.hu/sajtokozlemeny?id=6967b1a20f8e4b0002e9dae8%230003) előírásaira és az adatvédelmi (NAIH) iránymutatásokra.

1. **Kampányüzenetek**

Az üzeneteknek egyszerűnek, érthetőnek és a közösség számára relevánsnak kell lenniük.

* **Fő üzenet: "A Te hangod számít!" „Valós roma képviseletet a parlamentbe”**
  + Ez hangsúlyozza az egyéni részvétel fontosságát. A nemzetiségi névjegyzékbe való regisztrációval a választópolgár közvetlenül járul hozzá a roma képviselethez a parlamentben.
* **Egyéb üzenet: "Közösen erősebbek vagyunk!"**
  + Ez a közösségi összetartozást erősíti. A cél a kritikus tömeg elérése a kedvezményes mandátum megszerzéséhez.
* **Konkrét ígéretek:**
  + A közösséget érintő valós problémákra (pl. oktatás, lakhatás, munkahelyteremtés) adott válaszok.

1. **Kockázatkezelés**

A kampány során számos jogi és gyakorlati kockázat merül fel, ezeket proaktívan kell kezelni.

* **Jogi és Adatvédelmi Kockázatok:**
  + Szigorú jogi felügyelet szükséges a **Nemzeti Választási Iroda (NVI)** és a **Nemzeti Adatvédelmi és Információszabadság Hatóság (NAIH)** előírásainak betartásához, különösen a személyes adatok gyűjtése és kezelése terén a regisztráció során.
  + A kampányfinanszírozási szabályok megsértésének elkerülése érdekében minden kiadást pontosan dokumentálni kell az excel táblázat formátumát követve.
* **Megfélemlítés és Nyomásgyakorlás:**
  + A terepi aktivisták képzése a lehetséges konfliktushelyzetek kezelésére és a pártatlanság megőrzésére. A kis csoportokban végzett mozgósítás segíthet csökkenteni a nyomásgyakorlás lehetőségét.
* **Alacsony Regisztrációs Arány:**
  + Rugalmasan kell kezelni a kampányt. Ha a regisztráció alacsony, a forrásokat át kell csoportosítani a digitális marketingből a személyes, terepi munkára és a **hostesek** számának növelésére (ahogy a táblázat is sugallja a "hostesek" és "rendezvények biztosítása" tételekkel).

1. **Konkrét cselekvési terv**

* Kampánygyűlések szervezése 4 db (február 23., március 6., április 8., „tornaterem átadás”)
* Megyei kulturális rendezvények szervezése 10 db
* Megyei fórumok szervezése 9 db
* Települési fórumok szervezése 30 db
* Ajándéktárgyak (logózott tollak, pólók, hűtőmágnesek) tervezése
* Feltételek biztosítása, erőforrások hozzárendelése (újságíró, weblap felület, székház, mint kampányközpont, kisbusz, humánerőforrás, gazdálkodási-adminisztrációs feltételek)

melléklet:

* KÉZIKÖNYV az országgyűlési képviselő-választási kampányra fordított pénzeszközök elszámolásához
* TÁJÉKOZTATÓ a jelöltek és jelölő szervezetek részére az országgyűlési képviselők 2026. évi választásának fontosabb szabályairól
* TÁJÉKOZTATÓ a nemzetiségi névjegyzékbe vétel iránti kérelem benyújtásának szabályairól
* NYOMTATVÁNY nemzetiségi névjegyzéki kérelemről